**Feladatok Nagy Katalin *Hintó híján* című írásához**

*1) Olvassátok el figyelmesen az alábbi szövegrészletet!*

Alfonz toporogva várta a palota előtt a hintót. Leopold, az inas érkezett helyette.

- Aggasztó híreim vannak! Kisfelséged lovai közül egy szegfűbe harapott, egy másik megbokrosodott, a harmadik annyira zabos, hogy nem tudjuk befogni. Egyetlen hátas maradt. Kisfelséged azonban még nem vett elég lovaglóleckét ekkora úthoz.

(Nagy Katalin: *Hintó híján*)

*a) Mit gondoltok, ki lehet Alfonz?* ………………………………………………………………

*b) Mit jelent a* szegfűbe harap *kifejezés?* ……………………………………………………….

*Hogy hangzik az eredeti szólás?* ……………………………………………………………..

*Vajon miért nem az eredeti alakjában szerepel a szövegben? Mire utalhat ez a változtatás?*

………………………………………………………………………………………………..

*c) Milyen korban játszódhat ez a történet? Indokoljátok meg a válaszotokat a részletből vett példák segítségével!* …………………………………………………………………………….

…………………………………………………………………………………………………..

*d) Szerintetek hová készülhet Alfonz?* …………………………………………………………..

*2) Olvassátok végig a* Hintó híján *című írást!*

*a) Beigazolódott a tippetek Alfonz úti célját illetően, vagy meglepetésként hatott rátok? Beszéljétek meg!*

*b) A következő képeken a történetben szereplő közlekedési eszközök egy-egy részletét látjátok. Felismeritek őket? Írjátok a képek alá a járművek elnevezéseit!*

   

…………………………. …………… …………….. ………………..

*Számozással jelöljétek, milyen sorrendben használta az egyes eszközöket Alfonz!*

*Melyik jármű a kakukktojás? Miért?* ………………………………………………………...

*c) Nézzétek meg, hogy milyen korba helyeztétek a történetet az első bekezdései alapján! Keressetek olyan kifejezéseket, amelyek alátámasztják az első besorolásotokat!* ……………...

…………………………………………………………………………………………………..

*d) Gyűjtsetek ezúttal olyan kifejezéseket, amelyek arra utalnak, hogy a történet a mi korunkban játszódik!* …………………………………………………………………………………...

…………………………………………………………………………………………………..

*e) Hogyan viszonyul Alfonz a tömegközlekedéshez? Szerintetek mi lehet ennek az oka?*

………………………………………………………………………………………………….

………………………………………………………………………………………………….

*f)* A tömegközlekedés megkönnyíti a hétköznapokat. *Hozzatok érveket az állítás mellett vagy ellen!*

*g) Ti hogyan szerettek a leginkább utazni? Indokoljátok meg az állításaitokat!*

*h) Írjatok rövid fogalmazást* Életem legemlékezetesebb utazása *címmel!*

*A képek forrásai:* <https://bit.ly/2GZmJtG>, <https://bit.ly/2EkZsNq>,

<https://bit.ly/2GDOqVi>, <https://bit.ly/2Hd4qyH>

*A letöltések dátuma:* 2018. április 4, 20:43